बिद्द माता ने दो फल जेड़े चार घड़ियां गै कट्टने आले हे उनें गी बड़े छैल बनाई दिता। दुआ जेड़ा खरी उमरी आला हा उसी रत्त-पाक छोड़ी दिती। शिवजी होरें गल्ल पन्त उन्दे कन्नें चें कड्डी ओड़ी। पन्त होर फल लैन गे, फल नईं हत्थ आवै। आखर रेई-रोआइयै नारद होरें मौन-भंग करी गै ओड़ेआ, “ऐमें गै जानी त्रीड़ा लग्गे देओ फल ते देने पेई गै गेदा, त ऐमें उस गरीबै गी आहने लाए दा ? पन्त होरे ओ रत्त-पाकू आला फल चुक्की लैता। बिद्द माता बोली जे उमर मंग्गी लैओ। जिस बेल्ले पन्त होर उमर मगंन लगे तां बिद्द माता ज्हीवा पर आनी बैठी। पन्त होर बतेरी उमर मंगदे हे पर हर बारी ‘वारां साल’ गै गलोआ।”